als_Latn dik_Latn sag_Latn
Adrian Çollaku
Rektori i Universitetit të Prishtinës, Ramadan Zejnullahu duket se deri më tani është ndër të paktët udhëheqës në këtë vend që mundohen me çdo kusht ta mbrojnë një institucion. Këmbëngulësia e tij që të mos pranohen studentë jashtë ligjit, natyrisht se duhet të mbështetet.
Në të kaluarën në UP është bërë krim, me pranimin e një numri të pakufizuar të studentëve.
Është keqpërdorur në shumë raste kjo kategori, ku grupe të caktuara dhe njerëz të fortë kanë arritur që të regjistrojnë me dhjetëra kandidatë, duke i dëmtuar në anën tjetër shumë kandidatë tjerë.
Në fund të fundit, askush në këtë shoqëri nuk është kundër që të privilegjohen familjet e dëshmorëve dhe invalidëve të Luftës së UÇK-së.
Përkundrazi, shteti duhet të bëjë shumë më shumë për këto kategori, ngase merita e tyre është e jashtëzakonshme për lirinë që sot e gëzojmë të gjithë. Mirëpo, jo t’u falet “dija”.
Poashtu në të kaluarën ishte praktika që të formohej një Komisioni për Ankesa në kuadër të Rektoratit, ku bëheshin dallaveret e mëdha, e ku s’kishte aspak transparencë.
Mund ta marrim vetëm një shembull, atë të Fakultetit të Mjekësisë, ku në fillim të mandatit të Rektorit Ibrahim Gashi, ky numër është tre fishuar. Paramendojeni edhe në shkurt janë pranuar studentë në Fakultetin e Mjekësisë, ku ka një konkurrencë të jashtëzakonshme, e mos të flasim për fakultetet tjera.
Por, rektori Zejnullahu nëse ka mision, ai ka shumë parregullsi në këtë universitet. Kjo kategori është vetëm një problem. Megjithatë për fillim, është në rrugë të mbarë.
Rektori nga 15 shkurti kur fillon semestri pranveror, duhet të na dëshmoj se e ka me të vërtetë. Duhet urgjentisht të merret me profesorët politikanë.
Janë me dhjetëra të tillë, të cilët fakultetin e kanë jo punë të dytë, por të fundit. Shumë profesorë të kësaj kategorie, pos që mbajnë pozita të larta ekzekutive, në të njëjtën kohë japin mësim në UP, në disa universitete publike të reja që janë hapur dhe në shumë universitete private. Dhe këtë e ka shumë lehtë rektori që ta verifikoj. Dhe ligji e thotë shumë qartë se s
Prandaj, në muajin shkurt duhet të na dëshmoj se e ka guximin të merret edhe me këtë kategori, që marrin me mijëra euro në muaj, e thuajse kurrë nuk i mbajnë vetë ligjëratat, por në të shumtën e rasteve ose i mbajnë asistentët, ose shkojnë sa për sy e faqe.
Rektori Zejnullahu urgjentisht duhet të merret me profesorët që i shantazhojnë studentët në mënyra nga më të ndryshmet: nga ajo se cilën organizatë studentore ta votojnë, e deri tek kushtëzimi me nota në forma nga më të ndryshmet. Pa përjashtuar këtu edhe kushtëzimet me seks.
Rektori duhet të dëshmoj se universiteti nuk është në shërbim të politikës por të studentëve. Deri më tani stafi akademik u angazhua në bazë të lidhjeve partiake. Thjesht universiteti deri më tani është përdorur sidomos nga partia në pushtet- PDK si institucion për rekrutimin e njerëzve të saj politik.
Lista e problemeve është shumë, shumë më e gjatë.
Mirëpo, këto duhet të jenë prioritetet tuaja.
Mision i Juaji duhet të jetë kthimi i dinjitetit të studentit në këtë universitet, i cili që më shumë se një dekadë, është degraduar aq keq, saqë edhe fjala studentë ka më shumë konotacion negativ sesa pozitiv.
zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn